## Rješenje o odobrenju za nastavak djelovanja Expandia fondu, privatizacijskom investicijskom fondu, kao zatvorenog investicijskog fonda d.d. iz Zagreba

### NN 31/2002 (27.3.2002.), Rješenje o odobrenju za nastavak djelovanja Expandia fondu, privatizacijskom investicijskom fondu, kao zatvorenog investicijskog fonda d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

687

Komisija za vrijednosne papire Republike Hrvatske (u da­lj­njem tekstu:
Komisija) sukladno odredbama članaka 3., 4., 39., 40. i 41. Zakona o
investicijskim fondovima (»Narodne novine« br. 107/95, 12/96 i 114/0), članaka
3., 28., 31., 32. i 33. Zakona o privatizacijskim investicijskim fondovima
(»Narodne novine« br. 109/97 i 114/01), te odredbi članka 12. stavak 1. točka
2. Zakona o izdava­nju i prometu vrijednosnim papirima (»Narodne novine« br.
107/95., 142/98 i 87/00), rješavajući o zahtjevu društva za uprav­lja­nje
investicijskim fondovima Expandia Invest d.o.o. Zagreb, Savska cesta 41,
zastupanog po punomoćniku, Mladenu Markoču, odvjetniku iz Odvjetničkog društva
Bogdanović & Dolički, Zagreb, A. von Humboldta 4b, u predmetu odobre­nja za
nastavak djelova­nja Expandia fonda, privatizacijskog investicijskog fonda d.d.
kao zatvorenog fonda, te objedi­njenog zahtjeva za odobre­nje iznosa naknade za
uprav­lja­nje privatizacijskim investicijskim fondom i poveća­nja teme­ljnog
kapitala te zahtjeva za usklađe­nje akata fonda, donosi

## RJEŠENJE

1. Expandia fondu, privatizacijskom investicijskom fondu d.d. sa
sjedištem u Zagrebu, Savska cesta 41, odobrava se nastavak djelova­nja kao
Expandia fond, zatvoreni investicijski fond d.d. Zagreb, Savska cesta 41.

2. Društvu Expandia Invest d.o.o. za uprav­lja­nje investicijskim
fondovima, Zagreb, Savska cesta 41 odobrava se naknada za uprav­lja­nje
Expandia fondom, privatizacijskim investicijskim fondom d.d. u ukupnom iznosu
od 47.926.246,42 kn (slovima: četrdeset sedam milijuna devetsto dvadeset šest
tisuća dvjesto četrdeset šest kuna
četrdeset dvije lipe). Expandia Invest d.o.o. za uprav­lja­nje
investicijskim fondovima može 50% ovog iznosa naplatiti iz imovine Expandia
fonda d.d., a preostalih 50% ukupne naknade može ostvariti u skladu s člankom
33. stavak 4. Zakona o privatizacijskim investicijskim fondovima.

3. Odobrava se poveća­nje teme­ljnog kapitala Expandia fonda d.d. izdava­njem
novih 239.631 redovnih dionica koje glase na ime, nominalnog iznosa 100,00 kn
(slovima: sto kuna) svaka, privatnim izda­njem, pretvara­njem potraživa­nja
društva Expandia Invest d.o.o. za uprav­lja­nje investicijskim fondovima (50%
iznosa naknade za uprav­lja­nje) u ulog. Teme­ljni kapital Expandia fonda d.d.
povećat će se s iznosa od 391.178.800,00 kn (slovima: tristo devedeset jedan
milijun sto sedamdeset osam tisuća osamsto kuna), za iznos od 23.963.100,00 kn
(slovima: dvadeset tri milijuna devetsto šezdeset tri tisuće sto kuna), na
iznos od 415.133.900,00 kn (slovima: četiristo petnaest milijuna sto trideset
tri tisuće devetsto kuna).

4. Društvu Expandia Invest
d.o.o. za uprav­lja­nje investicijskim fondovima, Zagreb, Savska cesta 41,
odobrava se usklađe­nje Prospekta i Statuta Expandia fonda, privatizacijskog
investicijskog fonda d.d., Zagreb, Savska cesta 41, sa Zakonom o investicijskim
fondovima.

5. Društvo Expandia Invest
d.o.o. za uprav­lja­nje investicijskim fondovima, Zagreb, Savska cesta 41,
obvezno je objaviti izmjene i dopune Prospekta i Statuta fonda u roku od sedam
dana od dana dostave ovog rješe­nja u »Narodnim novinama« i jednim dnevnim
novinama.

6. Ovo rješe­nje objav­ljuje
se u »Narodnim novinama.«

Klasa: UP/I-450-08/02-02/24
Urbroj: 567-03/02-02
Zagreb, 21. ožujka 2002.

Zamjenik
predsjednika Komisije
**Ivo Šulenta,** v. r.

Rješenje, NN 31/2002-687